Ostrá skala a Tupá skala

Ostrá skala a Tupá skala je chránený areál so 4. stupňom územnej ochrany, podľa § 15 zákona NRSR č. 543/2022 Z.z. o ochrane prírody a krajiny v znení neskorších predpisov. Nachádza sa v geomorfologickom celku Oravská vrchovina. Ostrá skala (813,5 m n. m.) a Tupá skala (810 m n. m.) sa vypínajú medzi obcami Leštiny a Vyšný Kubín a mestom Dolný Kubín. Chránený areál bol vyhlásený v roku 1972 na ploche 22,3 ha. Chránia sa výrazné skalnaté útvary s niekoľkými menšími jaskyňami (napr. Jaskyňa v Ostrej skale) a s archeologickými nálezmi (na Tupej skale sa zachovali fragmenty niekdajšieho rozľahlého hradiska z obdobia púchovskej kultúry mladej bronzovej doby). Ide o prírodný výtvor so značnými geomorfologickými, estetickými i krajinárskymi hodnotami. Na Tupej skale je tiež vysielač a v blízkosti Pamätník slovenského kríža ekumenickej jednoty. Prístup na Tupú a Ostrú skalu nie je možný, nakoľko v území neexistuje žiaden oficiálny turisticky značkovaný chodník a platí tam 4. stupeň územnej ochrany. Referencie Externé odkazy Poloha na turistickej mape Zdroj Ostrá skala a Tupá skala v Zozname osobitne chránených častí prírody SR